Na temelju članka 391. Zakona o vlasništvu i drugim stvarnim pravima (Narodne novine br. 81/2015 - pročišćeni tekst), članka 42. Statuta Grada Samobora (Službene vijesti Grada Samobora br. 3/16 i 1/18) i članka 3. stavka 2. i stavka 4. i članka 9. stavka 2. Odluke o raspolaganju nekretninama i pokretninama (Službene vijesti Grada Samobora br. 9/10 i 3/11), Gradonačelnik Grada Samobora dana 20. veljače 2019. godine raspisuje sljedeći

# JAVNI NATJEČAJ

# ZA PRIKUPLJANJE PISANIH PONUDA ZA PRODAJU

# POKRETNINA U VLASNIŠTVU GRADA SAMOBORA

1. Predmet ovog natječaja je prodaja rabljenog vatrenog oružja kako slijedi:
   1. Puška s glatkim cijevima marke MERKEL/SUHL 200E, cal.12/70, tv.br. 166341, po početnoj cijeni od 4.000,00 kuna. Jamčevina iznosi 200,00 kuna.
   2. Puška s užlijebljenim cijevima marke Crvena Zastava LK 70 (BOLT), cal. 8x57 JS, tv.br. 90102, sa optičkim ciljnikom Tasco 4x32, početnoj cijeni od 2.600,00 kuna. Jamčevina iznosi 130,00 kuna.
   3. Puška s glatkim cijevima Angelo Zoli, model AZ-12 (OU), cal. 12/70, tv.br.14005, po početnoj cijeni od 2.400,00 kuna. Jamčevina iznosi 120,00 kuna.
2. Svaki ponuditelj obavezno uplaćuje jamčevinu u iznosu od 5% vrijednosti, a kupoprodajna cijena uplaćuje se jednokratno.
3. Ponuditelji, osim uvjeta iz natječaja, moraju zadovoljiti i posebne uvjete iz čl. 10. Zakona o oružju (NN 63/07, 146/08, 59/12 i 70/17), odnosno imati važeće odobrenje za nabavu oružja ili važeći oružani list za kategoriju oružja koja je predmet natječaja.
4. Svaki ponuditelj obavezno uplaćuje jamčevinu u iznosu od 5% početne cijene (određene u točki 2.), a ista se uplaćuje u korist Proračuna Grada Samobora, IBAN: HR2524020061838000004 otvoren kod Erste&steiermärkische Bank d.d. model HR 68, s pozivom na broj 7757 - OIB kupca.
5. Razliku između ponuđene cijene i uplaćene jamčevine, ponuditelj koji bude odabran po natječaju uplatiti će prije preuzimanja oružja a što će biti određeno ugovorom.
6. Kupoprodajna cijena uplaćuje se jednokratno.
7. Ponuditelju koji ne bude odabran po natječaju ili u slučaju ako dođe do poništenja natječaja, uplaćena jamčevina se vraća u roku od 15 dana od dana izbora najpovoljnijeg ponuditelja, odnosno poništenja natječaja, bez prava na kamatu.
8. U slučaju da najpovoljniji ponuditelj odustane od sklapanja ugovora ili ne plati ugovorenu cijenu u kojem slučaju se raskida ugovor, jamčevina mu se ne vraća.
9. Točan opis oružja za koje se podnosi ponuda s iznosom ponuđene cijene, ime i prezime, OIB i prebivalište ponuditelja za fizičke osobe, odnosno naziv tvrtke s adresom sjedišta, OIB za pravne osobe, naziv obrta, ime vlasnika, sjedište obrta i OIB za fizičke osobe – obrtnike, a poželjno je da sadržava još i broj telefona, e-mail adresu, te broj računa na koji će se izvršiti povrat uplaćene jamčevine za ponuditelje koji ne uspiju u natječaju.

Uz ponudu treba obavezno priložiti:

* dokaz o uplaćenoj jamčevini,
* preslika domovnice ili osobne iskaznice
* dokaz o registraciji djelatnosti u Republici Hrvatskoj - preslika dokaza o upisu u sudski registar, preslika dokaza o upisu u obrtni registar.
* dokaz o ispunjavanju uvjeta iz čl. 10. Zakona o oružju – preslika odobrenja za nabavu oružja ili oružanog lista.

Ponuda bez obaveznog sadržaja i priloga smatrat će se nepotpunom.

1. Ponude na javni natječaj, zajedno sa prilozima, podnose se **do 11. ožujka 2019. do 11,00 sati** u zatvorenoj omotnici na adresu: Grad Samobor, Trg Kralja Tomislava 5, 10430 Samobor, s naznakom **"Ponuda na natječaj za kupnju rabljenog vatrenog oružja- ne otvaraj!“** putem pošte ili se predaju osobno na istoj adresi, u sobi br. 2, Urudžbeni zapisnik.
2. Ponude će otvoriti Povjerenstvo za provođenje natječaja za prodaju nekretnina i pokretnina u vlasništvu Grada Samobora u službenim prostorijama Grada Samobora. Otvaranje ponuda nije javno.
3. Zakašnjele i nepotpune ponude te ponude podnesene protivno uvjetima iz ovog javnog natječaja neće se razmatrati.
4. Najpovoljniji ponuditelj je onaj koji ponudi najvišu kupoprodajnu cijenu u odnosu na početnu cijenu iz ovog javnog natječaja i koji ispunjava sve ostale uvjete iz natječaja. Ukoliko više ponuditelja ponudi istu cijenu, prednost ima onaj ponuditelj koji je ponudu predao prije.
5. O odabiru najpovoljnije ponude ili poništenju natječaja ponuditelji će biti obaviješteni pisanim putem.
6. Gradonačelnik zadržava pravo na poništenje natječaja i odustanak od prodaje u svako doba prije potpisivanja ugovora o kupoprodaji.
7. Za sve dodatne informacije zainteresirani se mogu javiti na tel: 3378-160.

KLASA: 740-09/18-01/7

URBROJ: 238-11-10-02/2-19-12

**GRADONAČELNIK**

**Krešo Beljak, mag.educ.geogr.**